Pašilės II pasaulinio karo aukų kapinės

Pašilės II pasaulinio karo aukų kapinės – kapinės Ukmergės miesto pietuose, Pašilės gyvenvietės šiaurinėje dalyje. Kapinėse palaidota 1417 II pasaulinio karo dalyvių.Pašilės kapinėse pagerbė žuvusius. 2018-05-13, Gzeme.lt (tikrinta 2022-12-04). Kapinėse buvo tradicija minėti II pasaulinio karo pabaigą gegužės 9 d.

 Istorija 

Laidojimo vieta įsteigta 1950 m., čia palaidoti TSRS kariai, žuvę 1944 m. Ukmergės apylinkėse, taip pat stribai ir sovietiniai aktyvistai, žuvę 1944–1953 m., 16-osios divizijos kariai, mirę 1970 m. ir vėliau. 1957–1960 m. palaidojimo vieta išplėsta, perkeliant palaikus iš Ukmergės miesto centre buvusių TSRS karių palaidojimo vietos, 1975 m. – ir iš Deltuvos miestelio. 1985 m. palaidojimo vietos teritorijoje pastatytas paminklas (sukurtas 1951 m., autorius – skulptorius Robertas Antinis), perkeltas iš Ukmergės miesto centro.Antrojo pasaulinio karo Sovietų Sąjungos karių palaidojimo vieta. Kpd.lt (tikrinta 2022-12-04).

1956 m. inventorizacijos byloje nurodoma, kad šioje vietoje palaidota 98 identifikuoti kariai ir 15 nežinomų. 2002 m. Rusijos ambasada Lietuvoje atliko teritorijos tvarkymo darbus, įrengė naujas paminklines plokštes su iškaltomis žuvusiųjų pavardėmis. 268 plokštėse įškaltos 1147 karių pavardės, vienoje plokštėje nurodyta 180 nežinomų karių. Tarp žuvusiųjų – įvairių tautybių žmonės, yra ir lietuvių. Dauguma kapų byloja, kad čia ilsisi žuvusieji per II pasaulinį karą, tačiau yra ir vyrų, žuvusių Afganistane ar per nelaimingus atsitikimus, per pratybas taikos metais sovietų kariuomenėje.Paminėjo Pergalės dieną. 2011-05-09, Ukzinios.lt (tikrinta 2022-12-04).

 Šaltiniai 

Kategorija:II pasaulinio karo aukų kapinės Lietuvoje
Kategorija:Ukmergė